Locuitorii din $NE$ $NE$ se tem că fântânile lor vor deveni, în curând, un focar de infecţie . 20 . 000 de porci vor fi îngropaţi la mai puţin de un kilometru de casele lor, în curtea unei ferme afectate de pesta porcină . Fermierii au primit toate avizele oficiale, în ciuda revoltei oamenilor, care cred că apa de băut le va fi contaminată . În curtea fermei de la $NE$ a fost săpată o groapă uriaşă în care vor fi îngropaţi peste 20 . 000 de porci sacrificaţi din cauza pestei africane . În centrul localităţii însă pânza freatică se află şi la un metru şi jumătate adâncime, ceea ce, spun autorităţile, reprezintă un mare pericol pentru populaţie, dacă porcii vor fi îngropaţi în apropiere . Procedura de izolare a animalelor sacrificate se face după reguli clare . Şanţul este acoperit cu o folie de plastic, peste care se toarnă un strat de nisip şi unul de argilă de minimum 40 de centimetri . După ce se presară şi materiale absorbante, porcii sunt plasaţi în groapă . Peste ei se toarnă var nestins, alt strat de argilă, o folie de plastic şi un strat de pământ cu o înălţime cuprinsă între 1,5 şi doi metri . Legea mai spune că între fundul gropii şi stratul de pânză freatică trebuie să fie o distanţă de doi metri .